Tameṭṭut di tmetti tatrart, teṭṭef axxam, tettrebbi tarwa-s yerna txeddem di berra, tettɛawan iman-is d uxxam-is, tettidir tuddert-is s lqima-s, s yizerfan-is, d tlleli-ines, maca ur tebri ara i nnif-is, mazal tedder di tillas, teṭṭef di lḥerma-s d ttrebga n yimawlan-is. Akken i dyenna Burdyu:« lḥerma, d ilugan n leqbayel imselmen ibnan di tmetti, ur ilaq ara ad tɛeddin fell-as. Nnif d lḥerma akken kan i dukulen, mmalen-d tudert yeččuren d lhiba d leqder, ulac win ara yessimsen imenzayen n twacult nniḍen, acku tteddun s tilas ».24